მადიარების ტომები
მადიარების ტომები (უნგრ. magyar törzsek) — პოლიტიკური ერთეულები, რომლებიც თავდაპირველად სახლობდნენ ურალის მთებში, ხოლო IX საუკუნეში დაიპყრეს შუა დუნაის დაბლობი და ჩამოაყალიბეს პირველი უნგრული სამთავრო. კონფედერაცია შედგებოდა ძირითადი 7 ტომისაგან (ენო (Γενάχ), კერი (Καρή), კესი (Κασή), კურტ-გუარმატი (Κουςτουγερμάτου), მედერი (Μεγέρη), ნეკი (Νέκη), ტარიანი (Ταριάνου).). კონფედერაციას ეწოდებოდა Hétmagyar ("შვიდი მადიარი"). კოალიციას განაგებდა შვიდი ბელადი: ალმოში, ელოდი, ონდი, კონდი, ტასი, ჰუბა და ტოჰოტომი, რომელთაგანაც ალმოში გახდა პირველი უნგრული სამთავროს მმართველი. ტომები სავარაუდოდ მოიცავდა 108 კლანს.